Naistenklinikka

Naistenklinikka on Helsingin yliopistollisen keskussairaalan naistentauteja ja synnytyksiä hoitava sairaala. Se sijaitsee Helsingin Meilahdessa. 

Naistenklinikka avattiin 3. lokakuuta 1934. Se oli Suomen ensimmäinen sairaala, jossa hoidettiin sekä naistentauteja että synnytyksiä. Se oli valmistuessaan myös Euroopan suurin synnytys- ja naistentautien klinikka. Naistenklinikan pääsuunnittelijana toimi arkkitehti Jussi Paatela. Vuonna 1975 valmistui L-siiveksi kutsuttu laajennus, johon siirtyivät synnytykset ja sektiot.

Sairaalan remontin suunniteltiin alkavan loppuvuodesta 2013 ja jatkuvan vuoteen 2015.
Se valmistui vuoden 2016 lopussa ja otettiin käyttöön 2017 maaliskuussa. Sairaalassa hoidetaan vuosittain noin 6 500 synnytystä. Siellä pyritään tekemään noin 20 gynekologista leikkausta päivässä. Naistenklinikalla syttyi tulipalo 11. elokuuta 2019. Palo sai alkunsa roskakuilusta.

Katso myös 
 Luettelo Suomen sairaaloista

Lähteet

Aiheesta muualla 
 Naistenklinikan kotisivut
 Naistenklinikka 75 vuotta -esite (PDF) 
 Naisten klinikka - Helsingin uusin sairaala, Suomen Kuvalehti, 08.09.1934, nro 37, s. 20, Kansalliskirjaston digitaaliset aineistot

Helsingin sairaalat
Meilahti
HUS
Obstetriikka
HYKS